
GENERALNI SEKRETARIAT VLADE REPUBLIKE SLOVENIJE
gp.gs@gov.si

V vednost:
MINISTRSTVO ZA ZUNANJE IN EVROPSKE ZADEVE
EU-portal2@gov.si


ODLOČITVE REPUBLIKE SLOVENIJE
V ZVEZI Z ZADEVAMI EVROPSKE UNIJE
PREDLOG ZA OBRAVNAVO

I.
1. Zadeva EU: 

Naslov dokumenta v slovenskem jeziku: Predlog sklepa sveta o stališču, ki se v imenu Evropske unije zastopa v svetu članic Mednarodnega sveta za oljke glede podaljšanja roka za uradno obvestilo o sprejetju spremembe člena 36 Mednarodnega sporazuma o oljčnem olju in namiznih oljkah iz leta 2015
Naslov dokumenta v delovnem jeziku EU: Proposal for a Council Decision on the position to be taken on behalf of the European Union within the Council of Members of the International Olive Council with respect to the extension of the date for notifying the acceptance of the amendment of Article 36 of the International Agreement on Olive Oil and Table Olives, 2015
Datum dokumenta: 08. 09. 2026
Številka dokumenta: 12904/26 
Medinstitucionalna oznaka: 2026/0251(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije

3. Postopek sprejemanja zadeve EU v institucijah EU:

Postopek: Nezakonodajni postopek 
Faza sprejemanja: Prva obravnava 

4. Pristojni organ EU: 

Svet  EU v sestavi: FAC - Svet EU za zunanje odnose, AGRI - Svet EU za kmetijstvo in ribištvo 
Delovno telo Sveta EU: A.08 - Posebni odbor za kmetijstvo (POK), C.27 - Delovna skupina za trgovinska vprašanja

5. Organ, pristojen za dokončen sprejem stališča RS:
Vlada

6. Pravna podlaga za obravnavo v Državnem zboru: 
Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 

Pri delu v Državnem zboru bodo sodelovali:  Janez Cigler Kralj, minister; Mojca Erjavec, državna sekretarka, Velislav Žvipelj, državni sekretar; Andrej Hafner, v. d. generalnega direktorja Direktorata za kmetijstvo
	
7. Roki:

Predviden čas pričetka obravnave zadeve EU v institucijah EU: September 2026
Predviden čas sprejema zadeve EU v institucijah EU: November 2026
Rok za odziv organa: 30. 09. 2026
Rok za obravnavo na seji Vlade in njenih odborih: 1. 10. 2026
Rok za obravnavo predloga stališča RS v DZ: 

Predlog z obrazložitvijo za skrajšanje oziroma podaljšanje rokov: 


8. Organ, odgovoren za pripravo predloga stališča RS:

Organ: Ministrstvo za kmetijstvo
Kontaktne osebe organa: Helena Gašperlin Pertovt, Služba za evropske zadeve in mednarodno sodelovanje; Tanja Polak Benkič, Oddelek za sektorske razvojne načrte

9. Delovna skupina Vlade, organizirana za posamezno področje zadev EU: 
DS25 - Kmetijstvo 

vodilni organ: MKM - Ministrstvo za kmetijstvo
vodja delovne skupine: Andrej Hafner, v. d. generalnega direktorja Direktorata za kmetijstvo

Delovna skupina je predlog stališča RS obravnavala:  Ne

10. Predlog stališča RS je usklajen z organi:

Organ: Ministrstvo za gospodarstvo, delo in šport, Ministrstvo za zunanje in evropske zadeve
Kontaktna oseba organa: Snežana Dolenc, MGDŠ; mag. Jasna Koblar, MZEZ

11. O predlogu stališča RS je bilo opravljeno posvetovanje z: 


12. Zahteva za obravnavo: na seji Vlade, na seji Odbora za gospodarstvo




	Janez Cigler Kralj
MINISTER




II.
PREDLOG

STALIŠČE RS

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije sprejela naslednji sklep

A)
Republika Slovenija je sprejela (določila predlog)
Stališče Republike Slovenije

Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa sveta o stališču, ki se v imenu Evropske unije zastopa v svetu članic Mednarodnega sveta za oljke glede podaljšanja roka za uradno obvestilo o sprejetju spremembe člena 36 Mednarodnega sporazuma o oljčnem olju in namiznih oljkah iz leta 2015 - 12904/26, ki se glasi:

Republika Slovenija podpira Predlog sklepa sveta o stališču, ki se v imenu Evropske unije zastopa v svetu članic Mednarodnega sveta za oljke glede podaljšanja roka za uradno obvestilo o sprejetju spremembe člena 36 Mednarodnega sporazuma o oljčnem olju in namiznih oljkah iz leta 2015.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 

Ta predlog se nanaša na sklep o določitvi stališča, ki naj se v imenu Unije zastopa v svetu članic Mednarodnega sveta za oljke v zvezi s predvidenim podaljšanjem roka za sprejetje spremembe člena 36 Mednarodnega sporazuma o oljčnem olju in namiznih oljkah iz leta 2015 do 24. junija 2027.

Sporazum je začel začasno veljati 1. januarja 2017 in velja do 31. decembra 2026. Njegov cilj je spodbujanje mednarodnega sodelovanja, znanstvenih raziskav in tehničnih inovacij ter vzpostavljanje standardov kakovosti in trgovine v sektorju oljčnih proizvodov.

Svet članic Mednarodnega sveta za oljke je junija 2024 soglasno sprejel spremembo člena 36 Sporazuma, ki omogoča njegovo podaljšanje za zaporedna obdobja, ki niso daljša od petih let. Članice bi morale sprejetje spremembe prvotno sporočiti do 24. junija 2026, vendar vse članice do tega roka niso predložile listin o njenem sprejetju. Svet članic je zato junija 2026 predlagal podaljšanje roka do 24. junija 2027, da bi članice lahko dokončale svoje notranje postopke.

Unija je pogodbenica Sporazuma in dejavna članica Mednarodnega sveta za oljke. Kot največja proizvajalka oljčnega olja in pomembna trgovinska partnerica za številne članice IOC ima interes za ohranitev kontinuitete delovanja Mednarodnega sveta za oljke in dokončanje postopka za spremembo člena 36.

Zato se predlaga, da se v imenu Unije podpre podaljšanje roka za uradno obvestilo o sprejetju spremembe člena 36 do 24. junija 2027.



OCENA VPLIVOV IN POSLEDIC PREDLOGA ZADEVE EU: 

Vpliv na pravni red
Ni vpliva na pravni red.

Posledice za proračun
Ni posledic za proračun RS in EU.

Vpliv na gospodarstvo
Pričakovati je pozitiven vpliv na gospodarstvo. Mednarodni sporazum o oljčnem olju in namiznih oljkah iz leta 2015 prispeva h krepitvi mednarodnega sodelovanja v sektorju oljčnih proizvodov, podpira znanstvene raziskave in tehnične inovacije ter zagotavlja skupne standarde kakovosti in trgovine. S tem prispeva k olajševanju mednarodne trgovine, preglednejšim tržnim pogojem in razvoju sektorja oljčnega olja in namiznih oljk. Podaljšanje Sporazuma bo zagotovilo kontinuiteto tega mednarodnega okvira in je zlasti v gospodarskem interesu EU, ki je največja proizvajalka oljčnega olja ter pomembna trgovinska partnerica za številne članice Mednarodnega sveta za oljke.

Vpliv na javno upravo
Predlog ne vpliva na javno upravo.

Vpliv na okolje
Predlog ne vpliva na okolje.

Drugo

 
C)
Predstavniki RS, ki bodo zastopali stališče RS v institucijah EU: 
Tanja Polak Benkič, MKM; dr. Tina Zavašnik Bergant, Katja Manfreda, SPBR

